ປະຊາຄົມຊາວຫວຽດນາມອາໄສຢູ່ສ.ສະຫະພັນເຢຍລະມັນຕ້ອນຮັບບຸນເຕັດປີລະກາ
ທ່ານ ດ່ວານຊວນຮືງ, ເອກອັກຄະລັດຖະທູດຫວຽດນາມ ປະຈຳສ.ສະຫະພັນເຢຍລະມັນ
(ພາບ: vietnamplus.vn)
ສະຖານທູດຫວຽດນາມ ປະຈຳສ.ສະຫະພັນເຢຍລະມັນ ໄດ້ສົມທົບກັບປະຊາຄົມຊາວຫວຽດນາມ ອາໄສຢູ່ເຢຍລະມັນ ຈັດຕັ້ງພິທີຕ້ອນຮັບບຸນປີໃໝ່ ດ້ວຍຫົວຂໍ້ “ບຸນເຕັດແຫ່ງຄວາມຮັກແພງ” ຢູ່ສູນການຄ້າ ດົ່ງຊວນ, ນະຄອນຫຼວງ Berlin. ເຂົ້າຮ່ວມລາຍການມີທ່ານ ດ່ວານຊວນຮືງ, ເອກອັກຄະລັດຖະທູດຫວຽດນາມ ປະຈຳສ.ສະຫະພັນເຢຍລະມັນ, ທ່ານ Siegfried Sommer, ປະທານສະມາຄົມເຢຍລະມັນ - ຫວຽດນາມ ແລະ ພໍ່ແມ່ປະຊາຊົນຊາວຫວຽດນາມ ທີ່ພວມດຳລົງຊີວິດ, ຮ່ຳຮຽນ ແລະ ເຮັດວຽກຢູ່ທົ່ວປະທດເຢຍລະມັນ ເປັນຈຳນວນຫຼາຍ. ກ່າວຄຳເຫັນທີ່ພິທີໄຂ, ທ່ານ ເອກອັກຄະລັດຖະທູດ ດ່ວານຊວນຮືງ, ຫົວໜ້າຄະນະຈັດຕັ້ງລາຍການ ໄດ້ເນັ້ນໜັກເຖິງບັນດາການປະກອບສ່ວນຊອງຊາວຫວຽດນາມ ອາໄສຢູ່ເຢຍລະມັນ ເຂົ້າໃນພົນງານລວມຂອງທົ່ວທັງຊາດ, ກໍຄືບັນດາບາດກ້າວພັດທະນາທີ່ໜ້າສົ່ງເສີມໃນການພົວພັນ ແລະ ຮ່ວມມືຫຼາຍດ້ານລະຫວ່າງ 2 ປະເທດ. ເນື່ອງໃນໂອກາດນີ້, ສະຖານທູດຫວຽດນາມ ປະຈຳເຢຍລະມັນ ໄດ້ຕົກລົງມອບໃບຍ້ອງຍໍໃຫ້ໝູ່ຄະນະ, ສ່ວນບຸກຄົນຂຶ້ນກັບປະຊາຄົມຊາວຫວຽດນາມ ອາໄສຢູ່ເຢຍລະມັນ ທີ່ມີຜົນງານຫຼາຍຢ່າງ, ປະກອບສ່ວນເຂົ້າໃນການເຄືຶ່ອນໄຫວຂອງປະຊາຊົນ…
(ແຫຼ່ງຄັດຈາກ VOV)